dom
afsagt den 17. november 2015 af østre landsrets 24. afdeling
(landsdommerne peter thønnings, ole dybdahl og peter mørk thomsen med domsmænd).
24. afd. nr. s-903-15:
anklagemyndigheden
mod
a
(cpr.nr. ....90-....)
(advokat henrik stagetorn, besk.)
og
t
(cpr.nr. ....91-....)
(advokat daniel rosenkilde larsen, besk.)
lyngby rets dom af 20. marts 2015 (2020-3460/2014) er anket af a og t med påstand om
frifindelse, idet a dog erkender tiltalen i sagens forhold 11, 15, 19-22 og tiltalen for hæleri i
forhold 25, og idet t erkender tiltalen i forhold 20-22 og tiltalen for besiddelse af hash i for-
hold 24. de tiltalte har subsidiært påstået formildelse af de idømte straffe.
anklagemyndigheden har påstået domfældelse efter anklageskriftet samt skærpelse.
der har ikke under ankesagen været nedlagt påstande om erstatning.
sagen har været behandlet i retsmøder den 12., 13. og 17. november 2015.
for landsretten er aflyttede telefonsamtaler af 30. august 2014 kl. 03.06, 03.15 og 03.18 samt
4. september 2014 kl. 22.20 og 10. september 2014 kl. 16.04 blevet gennemhørt af tolken og
oversat i deres helhed for landsretten.
forklaringer
der er i landsretten afgivet supplerende forklaring af de tiltalte og vidnerne e, p, g, h, i, f og
politiassistent jan bjarne frederiksen, der alle har forklaret i det væsentlige som i byretten,
                                                - 2 -
idet de tiltalte dog har forklaret i overensstemmelse med deres erkendelse af henholdsvis seks
og fire indbrud og indbrudsforsøg. der er endvidere afgivet forklaring af kriminalassistent
erik olsen.
de i byretten af vidnerne j og politiassistent jette kjær jensen afgivne forklaringer er doku-
menteret i medfør af retsplejelovens § 923.
tiltalte a har supplerende forklaret blandt andet, at tolkningen i byretten har givet anledning
til en række problemer og misforståelser. han kom til danmark for at finde arbejde som f.eks.
køkkenmedarbejder. han har boet på ....vej med medtiltalte. på ...vej boede de fire personer.
han var meget uden for lejligheden, både om dagen og om natten. han har færdedes til fods
og i offentlige transportmidler.
tiltalte har om sagens enkelte forhold supplerende forklaret:
ad forhold 11, 15 og 19-22
han erkender disse forhold. under indbruddet i herning stjal han et rolex-ur. han var beruset
og alene om tyveriet. medtiltalte var ikke med, men var blevet på det værtshus i herning,
hvor tiltalte havde forladt ham tidligere på aftenen.
ad forhold 20
samsungtelefonen har han købt af en kammerat i istedgade for 600 kr. den var låst, så han
brugte den kun til musik m.v.
tiltalte t har supplerende forklaret blandt andet, at han godt kan huske visse af de bynavne,
der er angivet i tiltalen, men han ved ikke, om han har været der, herunder ikke om han har
været der på gerningstidspunkterne.
tiltalte har om sagens enkelte forhold supplerende forklaret:
ad forhold 7
han boede nok på ...vej 52 på nørrebro i 4 måneder i perioden maj – september 2014.
                                                - 3 -
ad forhold 10-11
han besøgte sin ven k og hans hustru l i herning. de var alle 3 på værtshuse m.v. i gågaden
i hernings centrum fra midnat frem til ved 7-tiden om morgenen. de fulgtes hjem til k og l
og ”overnattede” der.
ad forhold 20-22
forholdene, der er begået sammen med medtiltalte, erkendes. det er de eneste indbrud, han
har begået.
vidnet e (forhold 1 og 2) har supplerende forklaret blandt andet, at hun ikke ved, om den per-
son, som tog i hoveddøren, er den samme, som stjal cyklen. hele episoden, fra hun vågnede,
til hendes mand eftersatte tyven, strakte sig over måske 5 – 15 minutter.
vidnet p (forhold 1 og 2) har supplerende forklaret blandt andet, at han lynhurtigt var oppe og
af sted på cykelen, efter at hans hustru havde vækket ham. han råbte truende af tyvene, da
han så dem. opkaldet til alarmcentralen skete et par minutter efter, at hustruen havde alarme-
ret ham, kl. 05.01. det var under/efter dette opkald, han så rygsækken. tyvene talte et stykke
tid sammen i skoven, før de vendte tilbage i samlet flok. den ene truede ham, mens den anden
forsøgte at stjæle hans cykel, og den tredje sikrede rygsækken.
vidnet g (forhold 15) har supplerende forklaret blandt andet, at tyveriet har haft en del følger,
idet familien har været påvirket siden. bl.a. tør hans hustru ikke komme hjem alene, og han
selv lytter efter alle lyde om natten. der var efterladt en meget dyr racercykel uden for huset,
som viste sig at være stjålet fra et hus i nærheden. han så kun den person, som var inde i hu-
set.
vidnet h (forhold 19) har supplerende forklaret blandt andet, at de tre personer, han så på vej
væk, var sammen. i gruppen genkendte han ham, der havde haft overkroppen inde ad vinduet.
indbrudsforsøget har påvirket hans hustru en del, idet hun har lidt en del af angst efterfølgen-
de.
vidnet i har supplerende forklaret blandt andet, at den tidligere lejers ting var hentet, før de
tiltalte flyttede ind. der var således ikke effekter fra tidligere lejere i lejligheden. heller ikke
                                                 - 4 -
vidnets effekter var sammenblandet med de tiltaltes. de fundne effekter tilhørte således de
tiltalte. han og de tiltalte havde nøgle til lejligheden – og ikke andre.
vidnet f (forhold 25) har supplerende forklaret blandt andet, at de tre overfaldsmænd min-
dede meget om hinanden, men havde lidt forskelligt tøj på.
vidnet politiassistent jan bjarne frederiksen (forhold 29-34) har supplerende forklaret blandt
andet, at det var en af de to personer, som han forfulgte, som tabte en kasket. det var tjeneste-
hunden, der fandt rygsækken, som lå i den friske sporfært. den tredje person blev fundet i den
have, hvor han havde gemt sig hele tiden.
vidnet kriminalassistent erik olsen har supplerende forklaret blandt andet, at han er tilknyttet
task force indbrud, som primært beskæftiger sig med indbrud i private hjem. han og kolle-
gaen undersøgte telefund, herunder to telefoner der stadig var i brug i danmark. de sporede
telefonerne og foretog observationer - i kombination med gennemgang af videoovervågninger
fra s-tog og s-togsstationer. det karakteristiske mønster var listetyverier - indbrud om natten i
weekender igennem åbentstående vinduer eller uaflåste døre. de gennemgående koster var
mindre elektronik, smykker og kontanter - noget man kunne have i en rygsæk. de fleste andre
indbrud laves om dagen ved hjælp af værktøj og er ofte rettet mod designermøbler, lamper
m.v. task forcen har ikke oplevet indbrud i to nabohuse begået stort set samtidigt af to for-
skellige hold tyveknægte.
personlige oplysninger
de oplysninger om de tiltaltes forhold, som fremgår af udlændingestyrelsens udtalelser af 22.
december 2014, er blevet uddybende dokumenteret for landsretten.
de tiltalte har været fortsat frihedsberøvet under sagens behandling for landsretten.
landsrettens begrundelse og resultat
skyldspørgsmålet
sagen vedrører navnlig 21 indbrudstyverier og 7 forsøg herpå, særligt i form af listetyverier
begået om natten i villaer. forholdene er begået i weekender i perioden maj – september
2014. 25 forhold er begået i storkøbenhavn, herunder 13 forhold i greve og 9 i værløse,
                                               - 5 -
mens 2 forhold er begået i herning og 1 i veksø. de stjålne effekter er navnlig computere,
mobiltelefoner, ure, smykker, kameraer og kontanter.
de tiltalte er to marokkanere midt i tyverne, de er kommet til danmark 6-12 måneder forud
for, at sagens forhold er blevet begået, de har ikke haft lovligt ophold i danmark siden foråret
2014, de har i hele gerningsperioden boet sammen – først på et lejet værelse på ...vej på nør-
rebro og siden på et lejet værelse på ...vej på amager, og på værelset på ...vej blev der i for-
bindelse med ransagning den 20. september 2014 fundet koster bl.a. fra sagens forhold 13,
15,16, 20, 21, 22, 25, 26, 27 og 28.
de tiltalte har erkendt i forening at have begået 3 listetyverier den 20. september 2014 om
natten i greve (forhold 20-22), og a har herudover erkendt på egen hånd at have foretaget
listetyverier den 28. august 2014 i herning (forhold 11), den 7. september 2014 i værløse
(forhold 15) og den 19. september 2014 i skovlunde (forhold 19).
der har været indhentet masteoplysninger, der angiver, hvor de tiltaltes mobiltelefoner be-
fandt sig på gerningstidspunkterne. masteoplysningerne viser, at de tiltaltes mobiltelefoner
befandt sig i nærheden af gerningsstederne i 25 af de 28 forhold vedrørende indbrudstyverier
og forsøg herpå (forholdene 2-4, 7, 8-17, 19-22 og 28-34).
de tiltaltes dna er fundet i tre tilfælde i forbindelse med efterforskningen af sagen. således
er as dna fundet på en cykel, som har været anvendt i forhold 19, begges dna fundet på en
sok efterladt i forbindelse med tyveriet i forhold 20, og ts dna er fundet på en kasket, som
blev tabt af en person, som politiet eftersatte i forbindelse med tyverierne natten mellem den
25. og 26. juli 2014 i greve (forhold 29-34).
i forbindelse med den netop nævnte eftersætning af mulige gerningsmænd fandt en politihund
en rygsæk i en have med effekter stammende fra sagens forhold 29 og 32, ligesom politiet ved
anholdelsen af b, som er medtiltalt i bl.a. disse forhold, men hvis sag behandles særskilt,
fandt denne i besiddelse af en rygsæk med effekter stammende fra sagens forhold 29 og 33.
også as fingeraftryk er fundet på en genstand i en rygsæk, som blev fundet umiddelbart efter
sagens forhold 1-4 og 6.
                                                  - 6 -
de tiltaltes telefoner har været aflyttet fra den 28. august 2014 frem til anholdelsen den 20.
september 2014, ligesom de tiltalte er set om natten/morgenen i weekender med rygsække på
videoovervågninger på s-togstationer og i s-tog i storkøbenhavn den 7., 13., 19. og 20. sep-
tember 2014.
landsretten finder det efter de oplysninger, der er fremkommet gennem efterforskningen,
bevist, at de tiltalte i gerningsperioden fra den 11. maj 2014 indtil anholdelserne af de tiltalte
den 20. september 2014 - til dels sammen med b og c - har samvirket om at begå berigelses-
kriminalitet, navnlig ved begå listetyverier i villaer.
landsretten bemærker herudover om sagens enkelte forhold:
ad forhold 1, 3, 13, 15, 16, 19-22, 26-29 og 32-34
også efter bevisførelsen for landsretten tiltræder landsretten af de grunde, der er anført i
dommen, at der er sket domfældelse i disse forhold. landsretten bemærker, at flere af disse
forhold er erkendt af de tiltalte under sagens behandling for landsretten.
landsretten tiltræder således, at de tiltalte, der efter bevisførelsen må lægges til grund den 2.
august 2014 om morgenen at være afsløret af p midt i et tyvetogt i kvarteret ved ...vej i vær-
løse, i sagens forhold 1 er dømt for røveri, jf. straffelovens § 288, stk. 1, nr. 2, og ikke kun
tyveri og forsøg på vold i forbindelse med bortskaffelse af stjålne effekter.
ad forhold 2 (2. august 2014 i værløse)
landsretten finder det efter e og ps forklaringer om det, som de hørte og så den pågældende
nat, sammenholdte med den fremgangsmåde, som blev anvendt i forbindelse med tyveri-
forsøget, bevist, at det var de tiltalte, der i forening og efter forudgående aftale forsøgte at
bryde ind i villaen ...vej 11 i værløse.
ad forhold 4 (2. august 2014 i værløse)
det følger af det ovenfor anførte, at landsretten har fundet de tiltalte skyldige i et røveri i
samme nærområde i værløse, som villaen ...vej 1b er beliggende (forhold 1), samt tyveri og
                                               - 7 -
tyveriforsøg (forhold 2 og 3) i to villaer på ...vej begået den 2. august 2014 tidligt om morge-
nen.
landsretten finder det det oplyste om tid og sted sammenholdt med den anvendte frem-
gangsmåde bevist, at det var de tiltalte, der i forening og efter forudgående aftale forsøgte at
bryde ind i villaen ...vej 1b i værløse.
ad forhold 6 (2. august 2014 i værløse)
landsretten tiltræder af de grunde, som byretten har anført, at de tiltalte er frifundet i dette
forhold, hvor gerningsstedet ligger på den anden side af hareskoven i værløse, langt fra ger-
ningsstederne i forhold 1-4.
ad forhold 7 (10. august 2014 på rigshospitalets kollegium)
landsretten tiltræder, at der er dømt for tyveri i dette forhold, idet det dog ikke er godtgjort, at
det er sket ved indbrud.
ad forhold 8 og 9 (16. – 17. august 2014 i værløse)
landsretten tiltræder af de grunde, som byretten har anført, at de tiltalte er frifundet i disse
forhold.
ad forhold 10 og 11 (28. – 31. august 2014 i herning)
også efter bevisførelsen for landsretten tiltræder landsretten af de grunde, der er anført i
dommen, at a er dømt i disse forhold. landsretten bemærker, at forhold 11 er erkendt af a
under sagens behandling for landsretten.
for så vidt angår t finder landsretten, at der efter de aflyttede telefonsamtaler ikke er grund-
lag for at dømme denne for medvirken til tyverierne.
ad forhold 12 (5. – 7. september 2014 i værløse)
landsretten tiltræder af de grunde, som byretten har anført, at de tiltalte er frifundet i dette
forhold. landsretten lægger endvidere vægt på, at gerningstidspunktet i dette forhold ligger
inden for en periode på næsten to døgn, og at indbruddet er sket ved knusning af en rude.
                                                 - 8 -
ad forhold 14 (7. september 2014 i værløse)
det følger af det ovenfor anførte, at landsretten har fundet de tiltalte skyldige i tyveri i en villa
(forhold 15) begået den 7. september 2014 tidligt om morgenen i samme nærområde i vær-
løse, som villaen ...vej 14 er beliggende.
landsretten finder det det oplyste om tid og sted sammenholdt med den anvendte frem-
gangsmåde samt det forhold, at a dagen efter i en aflyttet telefonsamtale tilbød at sælge to
iphone, bevist, at det var de tiltalte, der i forening og efter forudgående aftale brød ind i vil-
laen ...vej 14 i værløse.
ad forhold 17 (13. september 2014 i greve)
det følger af det ovenfor anførte, at landsretten har fundet de tiltalte skyldige i tyveri i en
ejendom (forhold 16) begået natten mellem den 12. og 13. september 2014 på samme villavej
i greve, som ejendommen ...vej 35 er beliggende.
landsretten finder det det oplyste om tid og sted sammenholdt med den anvendte frem-
gangsmåde bevist, at det var de tiltalte, der i forening og efter forudgående aftale forsøgte at
bryde ind i villaen ...vej 35 i greve. den omstændighed, at der er anvendt et koben til åbning
af vindue ved indbrudsforsøget, findes ikke at kunne føre til frifindelse af de tiltalte.
ad forhold 25 (11. maj 2014)
landsretten tiltræder af de grunde, som byretten har anført, at tiltalte a i dette forhold alene er
dømt for hæleri.
ad forhold 30 og 31 (26. juli 2014)
det følger af det ovenfor anførte, at landsretten har fundet de tiltalte skyldige i fire tyverier og
tyveriforsøg i villaer (forhold 29 og 32-34) begået fra lige før midnat den 25. juli 2014 til om
morgenen den 26. juli 2014 i det nærområde i greve, som villaerne ...vej 1 og ...vej 7 er be-
liggende, og nærmere således, at man naturligt vil passere gerningsstederne i forhold 30 og 31
i forbindelse med udførelsen af tyverierne i forhold 29 og 32 – 34.
landsretten finder efter det oplyste om tid og sted sammenholdt med den anvendte frem-
gangsmåde bevist, at det var de tiltalte, der i forening og efter forudgående aftale forsøgte at
bryde ind i villaerne ...vej 1 og ...vej 7 i greve.
                                                - 9 -
sanktionen
de tiltalte er dømt for henholdsvis 23 og 21 forhold af listetyverier og forsøg herpå i private
hjem om natten, herunder væsentligst i forening med medgerningsmænd og i en række til-
fælde, hvor beboerne var hjemme og sov. værdien af de stjålne effekter er for begge tiltalte
opgjort til 350.000 – 400.000 kr.
landsretten tiltræder, at tyveriforholdene er henført under straffelovens § 286, stk. 1, om or-
ganiseret indbrudskriminalitet.
herudover er de tiltalte blevet dømt for røveri i forbindelse med, at de bortskaffede effekter
fra indbrud.
landsretten finder på denne baggrund, at der er grundlag for at fastsætte straffen over det ni-
veau, som folketinget har forudsat som ”normalstraffen” i forarbejderne til den strafskærpelse
for organiseret indbrudskriminalitet, der blev indført ved lov nr. 760 af 29. juni 2011.
herefter findes straffene for de tiltalte at burde forhøjes, således at straffen for a forhøjes til
fængsel i 3 år og 3 måneder, og straffen for t forhøjes til fængsel i 3 år og 6 måneder.
udvisning
landsretten tiltræder af de grunde, byretten har anført, at de tiltalte er udvist med indrejse-
forbud for bestandigt.
konfiskation
landsretten tiltræder, at der er sket konfiskation som bestemt ved byrettens dom.
de tiltalte skal betale de dem hver især vedrørende sagsomkostninger for landsretten.
                                   thi kendes for ret:
byrettens dom stadfæstes med de ændringer, at straffen for a forhøjes til fængsel i 3 år og 3
måneder, og straffen for t forhøjes til fængsel i 3 år og 6 måneder.
                                             - 10 -
de tiltalte skal betale de dem hver især vedrørende sagsomkostninger for landsretten.
